# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2015

# zo zasadnutia Kolégia rektora STU zo dňa 14. 01. 2015

**PRÍTOMNÍ: podľa prezenčnej listiny**

**PROGRAM:**

1. Definitívny rozpis dotácie STU na rok 2014 (R. Redhammer)
2. Smernica rektora: Verejné obstarávanie v podmienkach STU v Bratislave (D. Faktor)
3. Hodnotenie úrovne vzdelávacej činnosti na STU za akademický rok 2013/2014 (F. Horňák)
4. Hodnotenie úrovne STU v oblasti vedy, techniky a umenia za rok 2014 (S. Biskupič)
5. Vyhodnotenie výzvy o najlepšiu publikáciu v roku 2014 (S. Biskupič)
6. Harmonogram rokovaní na II. akademický polrok 2014-2015 (R. Redhammer)
7. Harmonogram vypracovania Výročnej správy o činnosti STU za rok 2014 (M. Peciar)
8. Rôzne

**PREDLOŽENÉ MATERIÁLY:**

1. Definitívny rozpis dotácie STU na rok 2014
2. Smernica rektora: Verejné obstarávanie v podmienkach STU v Bratislave
3. Hodnotenie úrovne vzdelávacej činnosti na STU za akademický rok 2013/2014
4. Hodnotenie úrovne STU v oblasti vedy, techniky a umenia za rok 2014
5. Vyhodnotenie výzvy o najlepšiu publikáciu v roku 2014
6. Harmonogram rokovaní na II. akademický polrok 2014-2015
7. Harmonogram vypracovania Výročnej správy o činnosti STU za rok 2014

**K BODU 1: Definitívny rozpis dotácie STU na rok 2014**

Materiál prezentoval kvestor. Prizvaná: Ing. Oľga Matúšková.

**UZNESENIE: 1.1/2015-KR**

Kolégium rektora STU prerokovalo definitívny rozpis dotácie STU na rok 2014 bez

pripomienok a odporúča predložiť materiál na schválenie AS STU.

**K BODU 2: Smernica rektora: Verejné obstarávanie v podmienkach STU v Bratislave**

Materiál uviedol kvestor. Prizvaný: Ing. Igor Kolenička.

**UZNESENIE: 1.2/2015-KR**

Kolégium rektora STU prerokovalo smernicu o verejnom obstarávaní v podmienkach STU

v Bratislave bez pripomienok.

**K BODU 3: Hodnotenie úrovne vzdelávacej činnosti na STU za akademický rok 2013/2014**

Materiál uviedol prorektor Horňák.

Dokument bol prerokovaný na zasadnutí Vedenia STU dňa 17.12.2014 a bude predložený

do VR STU v zmysle § 12 ods. 1 písm. b) zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

Z diskusie:

Rektor odporučil prepracovať niektoré grafy (nahradiť stĺpcové čiarovými, ktoré majú

väčšiu výpovednú hodnotu).

Predseda AS STU odporučil v rámci návrhu uznesení pre VR STU doplniť konkrétne

odporúčania pre univerzitu, resp. naznačiť jej smerovanie.

V rámci krátkej diskusie o.i.

* dekani navrhli doplniť porovnanie výsledkov s ostatnými univerzitami
* dekan Kopáčik upozornil na drobné nezrovnalosti v tab. 40 a 41 a navrhol doplniť uznesenie týkajúce sa kontroly kvality

V závere rektor požiadal prítomných, aby svoje pripomienky k materiálu zaslali v písomnej forme prorektorovi Horňákovi čo najskôr.

**UZNESENIE: 1.3/2015-KR**

Kolégium rektora STU schvaľuje hodnotenie úrovne vzdelávacej činnosti na STU za akademický rok 2013/2014 s pripomienkami.

**K BODU 4: Hodnotenie úrovne STU v oblasti vedy, techniky a umenia za rok 2014**

Materiál uviedol prorektor Biskupič.

Dokument bol predložený v súlade s plnením hlavných úloh STU a bude predložený

do VR STU v zmysle § 12 ods. 1 písm. b) zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

Z diskusie:

V rámci krátkej diskusie dekan Juhás upozornil na nezrovnalosť v tab. 4, kde pri FEI STU

je kladná hodnota v stĺpci B vyfarbená nesprávnou farbou. Dekanka Vitková zároveň

upozornila na nesprávny počet návrhov na vymenovanie za profesora na FA v tab. 2.

V závere rektor požiadal prítomných, aby svoje pripomienky k materiálu zaslali v písomnej forme prorektorovi Biskupičovi čo najskôr.

**UZNESENIE: 1.4/2015-KR**

Kolégium rektora STU schvaľuje hodnotenie úrovne STU v oblasti vedy, techniky a umenia za rok 2014 s pripomienkami.

**K BODU 5: Vyhodnotenie výzvy o najlepšiu publikáciu v roku 2014**

Materiál uviedol prorektor Biskupič.

Dokument bol predložený v súlade s harmonogramom výzvy.

V rámci diskusie dekan Juhás navrhoval nepoužiť mediány impakt faktorov definované Akreditačnou komisiou, ale oficiálne mediány impakt faktorov pre danú skupinu časopisov (vedných odborov) podľa WOS.

**UZNESENIE: 1.5/2015-KR**

Kolégium rektora STU berie na vedomie vyhodnotenie výzvy o najlepšiu publikáciu v roku 2014 s pripomienkami.

**K BODU 6: Harmonogram rokovaní na II. akademický polrok 2014-2015**

Materiál uviedol rektor.

**UZNESENIE: 1.6/2015-KR**

Kolégium rektora STU schvaľuje harmonogram rokovaní na II. akademický polrok 2014/2015.

**K BODU 7: Harmonogram vypracovania Výročnej správy o činnosti STU za rok 2014**

Materiál uviedol prorektor Peciar.

Návrh harmonogramu vypracovania Výročnej správy o činnosti STU za rok 2014 vychádza

z termínov stanovených Smernicou č. 46/2011 a z nadväznosti termínov schváleného

harmonogramu rokovaní grémií STU na II. akademický polrok 2014/2015.

**UZNESENIE: 1.7/2015-KR**

Kolégium rektora STU prerokovalo materiál Harmonogram vypracovania Výročnej správy o činnosti STU za rok 2014 bez pripomienok.

**INFORMÁCIE A OZNAMY:**

Rektor

* informoval o zverejnenom návrhu metodiky a rozpisu dotácie zo štátneho rozpočtu na rok 2015, požiadal prítomných o zaslanie pripomienok k návrhu čo najskôr, ideálne obratom
* navrhol termíny pre uvedenie nových dekanov do funkcie
	+ po krátkej diskusii dospeli k dohode:

30.01.2015, 09:00 hod. – uvedenie do funkcie dekana SvF,

prof. Ing. Stanislava Unčíka, PhD.

30.01.2015, 11:00 hod. – uvedenie do funkcie dekana SjF,

doc. Ing. Branislava Hučka, PhD.

30.01.2015, 14:00 hod. – uvedenie do funkcie dekana FEI,

prof. Dr. Ing. Miloša Oravca

02.02.2015, 10:00 hod. – uvedenie do funkcie dekana FCHPT,

prof. Ing. Jána Šajbidora, DrSc.

Prorektor Horňák

* informoval, že MŠVVaŠ SR nás požiadalo o zaslanie návrhov na ocenenia „malý“ a „veľký“ Gorazd, písomné návrhy je potrebné zaslať do 27.01.2015
* informoval prítomných, že návrh na zmenu výšky ročného školného na akademický rok 2015/2016 pre študijné programy v dennej forme štúdia uskutočňované v cudzom jazyku zaslali okrem SjF aj SvF, FA a FCHPT
	+ úprava smernice bude predložená na najbližšom zasadnutí KR STU
* informoval o doplnení návrhov SvF prezentovaných v rámci návštevy pracovnej skupiny AK na fakulte

Prorektor Peciar

* informoval o liste predsedu AK, v ktorom nás AK vyzvala na doplnenie príloh k žiadosti o komplexnú akreditáciu v termíne do 20.01.2015, v tejto súvislosti útvar vzdelávania požiadal dekanov o predloženie podkladov do 15.01.2015
* požiadal prítomných o spropagovanie a zabezpečenie účasti na slávnostnom zasadnutí VR STU v pondelok 19.01.2015 na fakultách

Prorektor Sokol

* poďakoval dekanom za zaslané návrhy opráv a rekonštrukcií priestorov v rámci letnej časti Univerziády 2016
* informoval o vydanom kolaudačnom rozhodnutí na rekonštrukciu priestorov Nakladateľstva STU, pozval prítomných na slávnostné otvorenie, termín bude včas oznámený
	+ v tejto súvislosti poďakoval aj za zaslanie edičných plánov

Prorektor Biskupič

* informoval, že pri príležitosti udelenia titulov Dr.h.c. sa 19.01.2015 o 13:00 hod. uskutoční osobné prijatie ocenených u rektora, požiadal príslušných dekanov o sprevádzanie pozvaných

Predsedníčka výboru UOO

* informovala o príprave Kolektívnej zmluvy na rok 2015

Dekan Kopáčik

* oboznámil prítomných, že v jeseni 2014 boli ukončené všetky stavebné úpravy v rámci UVP BA a rekonštrukcia kaštieľa v Kočovciach

Dekan Šajbidor

* informoval členov kolégia rektora o komplikovanej situácii na fakulte s firmou Dúha v rámci rekonštrukčných prác UVP BA

Dekan Peterka

* informoval o aktuálnom stave UVP Cambo
* predložil pripomienky k návrhu metodiky a rozpisu dotácie zo štátneho rozpočtu na rok 2015

Ing. Beňo

* informoval o záujme študentských organizácií (Cyklokoalícia a AIESEC) o stretnutie s vedením univerzity

Kvestor

* informoval o príprave účtovnej závierky
	+ pokyny boli zaslané tajomníkom fakúlt, s ktorými je dohodnuté stretnutie na túto tému dňa 20.01.2015

V závere stretnutia dekani Šooš, Kopáčik a Juhás, ktorí končia vo funkcii dekanov, poďakovali za doterajšiu spoluprácu, ktorú podľa ich vyjadrenia považujú za cennú a významnú skúsenosť. Zároveň ubezpečili vedenie univerzity o plnohodnotnej kontinuite na svojich fakultách a zapriali svojim kolegom veľa úspechov.

V tejto súvislosti rektor taktiež poďakoval pánom dekanom za tímovú spoluprácu počas uplynulých rokov, ktorá bola niekedy náročná, ale o to prospešnejšia a hodnotnejšia. Zároveň kolegom poprial mnoho úspechov v ich ďalšom pôsobení.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 19.01.2015 | VR STU | 14:00 | Slávnostné zasadnutie Dr.h.c. |
|  | 26.01.2014 | AS STU | 14:00 |  |
|  | 28.01.2015 | VR STU | 09:00 (+obed) |  |
| **Február** | 04.02.2015 | KR STU | 09:00 |  |
|  | 09.02.2015 | PAS STU | 14:00 |  |
|  | 23.02.2015 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

15.01.2015 15.01.2015